**ΑΝΑΡΤΗΤΕΑ ΣΤΟ ΔΙΑΔΙΚΤΥΟ**

**Αριθ. Απόφασης 99/2019**

**ΑΔΑ:** Ω0ΠΣΩΨΑ-ΞΞΓ



**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΑΡΤΑΣ**

**ΔΗΜΟΣ ΑΡΤΑΙΩΝ**

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ ΤΗΣ 14ο/2019 Της 25Ης ΑΠΡΙΛΙΟΥ 2019**

**ΣΥΝΕΔΡΙΑΣΗΣ ΤΗΣ ΟΙΚΟΝΟΜΙΚΗΣ ΕΠΙΤΡΟΠΗΣ ΤΟΥ ΔΗΜΟΥ ΑΡΤΑΙΩΝ**

**ΘΕΜΑ: ‘‘**  **Αποδοχή δωρεάς από το Ίδρυμα Μποδοσάκη**. **’’**

*Στην Άρτα, σήμερα, 25-4-2019 και ώρα 10:30 π.μ.. στο Δημοτικό Κατάστημα του Δήμου Αρταίων συνήλθε σε έκτακτη συνεδρίαση η Οικονομική Επιτροπή του Δήμου Αρταίων, ύστερα από την* **9444*/25-04-2019*** *έγγραφη πρόσκληση, του Προέδρου της Οικονομικής Επιτροπής, που επιδόθηκε νόμιμα με αποδεικτικό στα μέλη, σύμφωνα με το άρθρο 75 παρ. 6 του Ν.3852/10.*

*Αφού διαπιστώθηκε νόμιμη απαρτία, δηλαδή σε σύνολο εννέα (9) μελών βρέθηκαν παρόντα τα παρακάτω (6) μέλη:*

|  |  |
| --- | --- |
| **ΠΑΡΟΝΤΕΣ**   1. ***Τσιρογιάννης Χρήστος (Πρόεδρος)*** 2. ***Βλάχος Μιχαήλ*** 3. ***Σιαφάκας Χριστόφορος*** 4. ***Λιλής Γεώργιος*** 5. ***Ζέρβας Κων/νος*** 6. ***Χαρακλιάς Κων/νος*** 7. ***Κοσμάς Ηλίας*** 8. ***Βασιλάκη – Μητρογιώρου Βικτωρία*** 9. ***Παπαϊωάννου Κων/νος*** | **ΑΠΟΝΤΕΣ**  **κανένας** |

*Στη συνεδρίαση παραβρέθηκε ως ειδικώς προσκεκλημένος ο Γενικός Γραμματέας του Δήμου κ. Σερβετάς Ηλίας.*

*Καθήκοντα Γραμματέα Οικονομικής Επιτροπής εκτελεί ο Θεόδωρος Ντέμσιας*

Ο κ. Πρόεδρος εισηγούμενος το 1ο τακτικό θέμα: **Αποδοχή δωρεάς από το Ίδρυμα Μποδοσάκη** έθεσε υπόψη της επιτροπής τα εξής: Το Ίδρυμα Μποδοσάκη μετά το **υπ’αριθμ. 7829/2019** έγγραφο της υπηρεσίας μας με θέμα : **«Έμπρακτη στήριξη της Δομής του Κοινωνικού Παντοπωλείου/Παροχής Συσσιτίου στα πλαίσια των επερχόμενων εορτών του Πάσχα 2019»**, μας ενημέρωσε μέσω του εγγράφου που μας απέστειλε ηλεκτρονικά με **αριθμό πρωτοκόλλου 381/426/θα** πως στο πλαίσιο του προγράμματος του Ιδρύματος Μποδοσάκη για την καταπολέμηση της φτώχειας και του κοινωνικού αποκλεισμού, θα διαθέσει, μέσω της Τράπεζας Τροφίμων, **έως το ποσό των €500,00€ συμπεριλαμβανομένου του Φ.Π.Α.**, για την αγορά τροφίμων για το Κοινωνικό Παντοπωλείο/Παροχή Συσσιτίου του Δήμου Αρταίων.

Παρακαλώ, σύμφωνα με το ν.3852/2010(άρθρο 72, παρ.1,εδάφιο η) να αποδεχθείτε την παραπάνω δωρεά για το Κοινωνικό Παντοπωλείο/Παροχή Συσσιτίου.

Ακολούθησε διαλογική συζήτηση και στη συνέχεια ο κ. Πρόεδρος κάλεσε την επιτροπή να αποφασίσει σχετικά.

**Η ΟΙΚΟΝΟΜΙΚΗ ΕΠΙΤΡΟΠΗ**

Αφού έλαβε υπόψη διατάξεις των άρθρων 158 & 160 του Ν. 3463/2006, Ν.3852/2010

**ΑΠΟΦΑΣΙΖΕΙ ΟΜΟΦΩΝΑ**

**Α.** Εγκρίνει σύμφωνα με το ιστορικό της παρούσης, στο πλαίσιο του προγράμματος του Ιδρύματος Μποδοσάκη για την καταπολέμηση της φτώχειας και του κοινωνικού αποκλεισμού, την δωρεά μέσω της Τράπεζας Τροφίμων, **έως το ποσό των €500,00€ συμπεριλαμβανομένου του Φ.Π.Α.**, για την αγορά τροφίμων για το Κοινωνικό Παντοπωλείο/Παροχή Συσσιτίου του Δήμου Αρταίων.

**Β.** Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθμό 99 /2019**

**Ο ΠΡΟΕΔΡΟΣ**

**ΟΙΚΟΝΟΜΙΚΗΣ ΕΠΙΤΡΟΠΗΣ**

**ΤΣΙΡΟΓΙΑΝΝΗΣ Κ. ΧΡΗΣΤΟΣ**